Potrivit As.ro, Ionescu şi Szocs au ratat două şanse de calificare directă luna trecută, la turneul preolimpic de la Havirov (Cehia), dar au obţinut biletele pentru Jocurile Olimpice graţie clasamentului mondial.
Perechea Ovidiu Ionescu – Bernadette Szocs s-a calificat la Jocurile Olimpice 2024
Dacă Bernadette Szocs avea deja asigurată participarea la Jocurile de la Paris, cu echipa feminină a României, Ovidiu Ionescu devine astfel al 82-lea sportiv român calificat la JO 2024.
ITTF a anunţat cele 16 perechi mixte care vor evolua la Paris
- Australia: Minhyung Jee şi Nicholas Lum (calificare continentală)
- Brazilia: Victor Ishiy şi Bruna Takahashi (calificare continentală)
- China: Sun Yingsha şi Wang Chuqin (calificare prin clasament)
- Taiwan: Chen Szu-Yu şi Lin Yun-Ju (calificare prin clasament)
- Cuba: Jorge Campos şi Daniela Fonseca Carrazana (calificare continentală)
- Coreea de Nord: Kim Kum Yong şi Ri Jong Sik (calificare mondială)
- Egipt: Omar Assar şi Dina Meshref (calificare continentală)
- Franţa: Alexis Lebrun şi Jianan Yuan (cotă ţară gazdă)
- Germania: Nina Mittelham şi Dang Qiu (calificare continentală)
- Hong Kong: Doo Hoi Kem şi Wong Chun Ting (calificare mondială)
- Ungaria: Nandor Ecseki şi Dora Madarasz (calificare prin clasament)
- Japonia: Hina Hayata şi Tomokazu Harimoto (calificare prin clasament)
- Coreea de Sud: Lim Jonghoon şi Shin Yubin (calificare prin clasament)
- România: Ovidiu Ionescu şi Bernadette Szocs (calificare prin clasament)
- Spania: Alvaro Robles şi Maria Xiao (calificare mondială)
- Suedia: Christina Kallberg şi Kristian Karlsson (calificare mondială)
Team Romania are în acest moment 82 de sportivi calificaţi la JO 2024, la 12 sporturi. Halterofilele Mihaela Cambei (cat. 49 kg) şi Loredana Toma (cat. 71 kg) sunt şi ele calificate, dar lipseşte oficializarea.
Sportivii români calificaţi la JO 2024 până în acest moment
Atletism (5): Delvine Relin Meringor (maraton), Andrea Miklos (400 m), Alina Rotaru-Kottmann (lungime), Joan Chelimo Melly (maraton), Bianca Ghelber (aruncarea ciocanului);
Înot (2): David Popovici (100 m liber, 200 m liber), Vlad Stancu (800 m liber, 1.500 m liber);
Box (1): Lăcrămioara Perijoc (cat. 54 kg);
Canoe (3): Cătălin Chirilă (C1 – 1.000 m), Ilie Sprîncean, Oleg Nuţă (C2 – 500 m);
Canotaj (44 locuri cotă): dublu vâsle feminin, categorie uşoară, dublu vâsle feminin, dublu rame feminin, patru rame feminin, patru vâsle feminin, 8+1 feminin, dublu vâsle masculin, dublu rame masculin, patru rame masculin, patru vâsle masculin, 8+1 masculin;
Gimnastică artistică (6): 5 locuri cotă – echipa feminină; Andrei Muntean;
Gimnastică ritmică (1): Annaliese Drăgan;
Lupte (1): Andreea Beatrice Ana (cat. 53 kg)
Polo pe apă (13): 13 locuri cotă – echipa masculină;
Scrimă (1): Mălina Călugăreanu (floretă);
Tenis de masă (4): 3 locuri cotă – echipa feminină, Ovidiu Ionescu/Bernadette Szocs (dublu mixt);
Yachting (1): Ebru Bolat (clasa Ylca 6).